**Text

Description automatically generated**

**Konje Familyal ak Maladi Peye (PFML) Kesyon yo Poze Souvan (FAQ’s) pou Anplwaye yo**

**Remak:** FAQ sa a fèt pou ede anplwayè yo a anplwaye yo pi byen konprann dwa yo ak reponsablite yo, epi navige nan Lwa sou Konje Familyal ak Maladi Peye nan Maine nan. Dokiman sa a bay enstriksyon men li pa ranplase otorite Lwa owa Règleman pwogram nan. Enfòmasyon ki nan gid sa a ka chanje. Ale sou <https://www.maine.gov/paidleave/> pou w ka jwenn tout dènye enfòmasyon yo.

**Kesyon Jeneral:**

**1. Èske m gen kouvèti?**

Prèske tout moun k ap travay nan Maine kouvri anba Lwa sou Konje Familyal ak Maladi Peye nan Maine nan.

**Gen kèk eksepsyon:**

* Si w ap travay nan gouvènman federal la, ou pa gen kouvèti.
* Si w se anplwaye yon gouvènman tribal, ou pa gen kouvèti; sof si gouvènman tribal la chwazi antre nan pwogram nan.
* Si yo mete w nan prizon, ou pa gen kouvèti.
* Si sèl travay ou gen nan Maine nan fè pati yon pwogram etid, ou pa gen kouvèti.
* Si w se yon anplwaye endepandan, w ap gen kouvèti sèlman si w chwazi patisipe.

Aprè tout eksepsyon sa yo, ou gen dwa pou yo peye w konje maladi pou kèk rezon byen presi, si w ranpli kèk kondisyon parapò ak salè w.

**2. Ki lè pwogram nan ap kòmanse?**

Kontribisyon Prim asirans yo te kòmanse 1ye janvye 2025, epi yo prevwa pou prestasyon yo kòmanse 1ye me 2026.

**3. Ki revni yo egzije pou yon moun jwenn prestasyonj?**

Si w touche Salè Minimòm Chak Semèn Eta a (State Average Weekly Wage, SAWW) 6 fwa pandan yon peryòd tan, w ap reponn ak egzijans revni pwogram nan. Chak ane, Depatman Travay Maine nan anonse SAWW, pandan li konsidere done salè nan eta a. Peryòd tan pou w genyen 6 fwa SAWW la se Peryòd Debaz ou: kat premye nan senk dènye trimès ou fè anvan konje w la kòmanse.

**Pa egzanp:** Si konje w la ap kòmanse apati 1ye out 2026, Peryòd Debaz ou a ta dwe soti 1ye avril 2025 rive 31 mas 2026. Si pandan peryòd sa a, ou gen pou piti sis fwa SAWW la, konsa, y ap ka apwouve w pou prestasyon pou konje sa a an out 2026. An 2024, SAWW la te $1,144, men li chanje chak ane, epi nou pa ka prevwa konbyen l ap ye nan ane k ap vini yo.

Anplwayè w la (oswa anplwayè w yo, si w ap travay pou plis pase yon konpayi) ap di nou ki revni w te genyen nan chak trimès, kidonk, n ap gen sa nan dosye nou. N ap gade si w ranpli kondisyon salè a lè w soumèt yon demann konje peye.

**4. Ki rezon ki ka fè m pran konje?**

Maine PFML kouvri konje pou rezon sa yo:

* **Konje Familyal** – Pou akeyi yon nouvo timoun (nesans, adopsyon, fanmi dakèy) oswa pou pran swen yon manm fanmi ki gen gwo pwoblèm sante
* **Konje Maladi** – Pou w trete gwo pwoblèm sante ou genyen ki anpeche w travay
* **Konje Sekirite** – Pou w ret an sekirite oswa pou w ede yon manm fanmi ret an sekrite aprè yon zak abi oswa yon vyolans
* **Konje Militè Familyal** – Pou abòde kèk sitiyasyon ki gen rapò ak deplwaman yon manm fanmi an ki militè

**5. Konbyen konje m ka pran?**

Maine PFML bay jiska 12 semèn konje nan yon Ane Prestasyon. Ane Prestasyon an se yon peryòd 12 mwa ki kòmanse menm semèn konje w la kòmanse.

**6. Èske tan m genyen m genyen ki disponib pou Konje Familyal ak Maladi Peye (PFML) nan Maine ap redui si m pran konje annakò ak lòt lwa?**

Wi. Maine PFML, Lwa sou Konje Familyal ak Maladi (Family and Medical Leave Act, FMLA), ak Maine FMLA mache an menm tan lè yo aplike yo tout. Yo pa fèt pou itilize youn separe ak lòt: si toule twa kouvri w, ou pa ka chwazi pran 12 semèn FMLA federal epi 12 semèn separe apre sa nan PFML Maine. Tout konje w pran annakò ak FMLA federal la oswa FMLA Maine nan nan 12 mwa anvan prestasyon PFML Maine ou a kòmanse, y ap redui nan 12 semèn ki disponib nan PFML Maine nan.

**Pa egzanp:** Si w pran 4 semèn nan FMLA federal la or FMLA Maine nan an desanm 2025, w ap sèlman gen 8 semèn ki disponib nan PFML an 2026 lè prestasyon w yo kòmanse an me 2026.

**7. Èske m dwe pran tout konje m yo yon sèl kou?**

Non, ou pa oblije pran tout konje w la yon sèl kou.

* Si w bezwen pran yon konje 12 semèn konplè, ou ka fè sa.
* Si w bezwen pran yon konje de semèn, ou ka fè sa, epi w ap gen dis semèn ki rete pou itilize pi devan si sa nesesè.
* Epitou, ou ka pran konje pa peryòd -- yon jou alafwa, oubyen pafwa yon pati nan yon jounen -- si se lè sa a w bezwen pran konje.

**8. Èske travay mwen an ap asire pandan m an konje a?**

Sa depann. W ap gen pwoteksyon pou travay ou a si w te travay pou anplwayè w la pandan omwen 120 jou suivi suivi nan moman ou pran konje a. Sa vle di lè konje w la fini epi w retounen travay, anplwayè w la oblije remete w nan pòs ou te genyen lè w te pran konje a. Yo ka remete w nan yon lòt pòs, men se sèlman si l ofri yon salè, avantaj ak kondisyon ki menm ak sa w te genyen an.

Si w pran yon konje absans ki peye nan yon travay kote w te travay pou mwens pase 120 jou, se klè anplwayè w la ka remete w nan pòs ou, men yo pa gen obligasyon fè sa.

Nan nenpòt ka a, anplwayè w la pa gen dwa pran revanj kont ou paske w te pran yon konje absans.

**9. Ki lè m dwe fè anplwayè m nan konnen m ap pran konje?**

Ou dwe bay anplwayè w la yon nòt alavans ki rezonab si w konnen ou pral bezwen pran konje:

* Pa egzanp, si w konnen ou pral bezwen konje pou yon operasyon ki pwograme nan de mwa, yon avi omwen 30 jou alavans ta rezonab.
* Si w konnen davans ou pral bezwen konje, men ki pa lwen konsa davans, ou dwe avize anplwayè w la lè w konn sa.
* Si w bezwen konje pou yon ijans, ou dwe avize anplwayè w la pi vit posib.

Kenbe nan tèt ou ou pral bezwen avize anplwayè w la e tou soumèt yon reklamasyon pou benefis yo. Gade seksyon Application Timeline yo pou plis detay sou ki lè pou soumèt reklamasyon w lan.

**10. Èske yon lòt moun ka bay yon avi konje nan non m?**

Wi, si w pa kapab bay yon avi, yon lòt moun ka fè sa pou ou. Pa egzanp, si w bezwen konje akòz yon ijans medikal, yon manm fanmi oswa yon pwofesyonèl swen sante ka bay avi a pou ou.

**11. Èske gen yon tan k ap pase anvan yon moun jwenn prestasyon lè yo fin apwouve yo?**

Sa depann. Gen yon peryòd atant 7 jou si konje w la se akòz pwòp pwoblèm medikal ou. Si yo apwouve konje medikal ou a, yo p ap ka peye benefis yo pou premye 7 jou kalandriye yo ki kòmanse apati premye jou konje a. Si w ap pran konje pou yon lòt rezon, pa gen peryòd atant pou li.

**12. Mwen te gen yon bebe an 2025. Èske m ta ka kalifye pou m pran PFML an 2026?**

Sa posib. Ou ka pa ka pran konje medikal paske tan pou w refè apre akouchman an ap deja fini. Men, ou ka toujou pran konje familyal pou w pase tan ak timoun nan, si se nan menm ane li fèt la. Sonje tou, si w te deja pran konje san peye anba lwa federal FMLA oswa lwa Maine FMLA a nan ane avan w mande konje a, sa ka fè ou gen mwens tan PFML nan Maine.

**Kijan pou w Aplike ak Konbyen Tan sa Pran**

**13. Ki dokiman yo mande lè yon moun ap aplike pou PFML?**

* Prèv Idantite
* Enfòmasyon sou Kiyès ki Anplwayè a
* Motif Konje a
* Prèv idantite manm fanmi w, si w pral pran konje pou pran swen yon manm fanmi w ki malad anpil
* Pwopozisyon orè konje w ka pran

Lè w ap fè demann lan, n ap di w si w bezwen bay lòt enfòmasyon, tankou papye doktè si se konje medikal, epi n ap di w dènye dat pou w voye papye yo.

**14. Ki dokiman pou m pote si m ap mande PFML pou m pran swen yon manm fanmi m?**

Ou dwe pote yon prèv ki idantifye fanmi w lan, epi yon papye doktè ki di moun nan malad anpil e li bezwen swen. Si moun w ap pran swen an pa menm fanmi w sou papye, men se yon moun ou gen bonjan relasyon avè l tankou se yon fanmi, ou ka bezwen bay lòt prèv pou w montre jan nou pwòch.

**15. Èske yo ka refize ban m prestasyon si m pa bay tout dokiman yo mande yo?**

Si w pa voye enfòmasyon yo bezwen pou sipòte demann ou a byen vit, ou ka rive jwenn plis tan pou w fè sa. Men, nan tou de ka yo, benefis ou yo ka pran plis tan pou rive si w pa voye papye yo alè. Si w pa voye enfòmasyon yo mande yo ditou, yo ka oblije rejte demann ou a.

**16. Ki lè m ka voye demann PFML mwen an?**

Ou ka voye demann ou a depi 60 jou avan konje w lan kòmanse, si w deja konnen w ap bezwen konje byen bonè alavans.

* Dènye jou w ka voye demann lan se 90 jou apre konje w lan te kòmanse.
* Si w rate dat limit 90 jou sa a, men w panse ou ka montre yon bon rezon poukisa ou te anreta, fè n konnen epi n ap revize sitiyasyon w lan.
* Pa bliye ou menm tou ou gen responsabilite pou w pale ak anplwayè w la sou ki lè w ap bezwen konje a. Nan pifò ka, li bon pou w fè yo konn sa 30 jou alavans, oswa osito w konn sa si se pa yon konje ou te prevwa.

N ap fè anplwayè w la konnen ou voye yon demann konje nan espas senk (5) jou ouvrab apre w fin depoze l. Sonje byen, benefis yo pap kòmanse jiska 1ye me 2026.

**17. Ki lè m ap jwenn prestasyon pèman m yo?**

Pwogram PFML la p ap peye okenn benefis jiskaske nou fin revize tout enfòmasyon ki nesesè pou sipòte aplikasyon w lan. Si nou apwouve aplikasyon w lan, n ap peye benefis ou yo, atravè transfè labank oswa kat debi, pi vit posib apre nou fin pran desizyon an.

**Gwo Tètchaje:**

**18. Ki sa pou m fè si anplwayè m nan ap bay kèk ti pwoblèm konsènan bezwen m genyen pou m pran konje a?**

Nan kèk ka, anplwayè w la ka di si w pran konje nan dat ou mande a, sa ka deranje travay yo anpil. Yo gen 10 jou ouvrab pou yo fè sa apre ou fin voye demann ou an.

Si sa rive, n ap gade dokiman anplwayè w yo pou n konprann ki jan sa ap afekte biznis la, epi sa yo pwopoze pou konje a ka deranje travay la mwens. Apre sa, n ap deside si w bezwen chanje dat konje a. Sa vle di, konje w la ka apwouve pou yon lòt peryòd olye sa w te mande okòmansman.

**19. Si orè konje m nan chanje, èske m ka fè apèl sou desizyon sa a?**

Wi, ou menm ak anplwayè w la ka fè apèl si orè konje w la chanje akoz yon desizyon ki te kreye twòp difikilte. Ou dwe depoze apèl la nan espas 15 jou ouvrab apre notifikasyon an.

**20. Ki sa k ap rive si anplwayè m nan avèk mwen antann nou pou planifikasyon konje m nan pa ba yo gwo kontrent?**

Si konje w mande a pa pral deranje travay anplwayè w la nan yon pwen kote yo panse sa ap bay gwo pwoblèm, yo ka siyen yon dokiman ki fè konnen demann ou an ka kontinye san yo pa bezwen tann 10 jou travay pou yo fè konnen nenpòt enkyetid.

**Kontribisyon Prim Asirans:**

**21. Èske yo pran taks Prim Asirans PFML yo?**

Kesyon pou n konnen si yo pran taks sou prim asirans PFML yo depann de oryatasyon ak pwosesis Sèvis Revni Federal la. IRS pibliye gid ofisyèl sou kesyon taks ou ka wè la a: [RR-25-04](https://www.irs.gov/pub/irs-drop/rr-25-04.pdf).

**22. Kòman m ap fè konnen si anplwayè m nan retire nan prim asirans PFML salè m nan oswa si montan rediksyon an chanje?**

Anplwayè w la dwe mete enfòmasyon sou rediksyon prim asirans PFML yo sou relve pèman w lan. Si yo chanje montan prim yo retire nan salè w la, yo dwe fè w konnen pa ekri pou pi piti sèt jou anvan premye chèk pèman w ap touche a. Sonje byen, yo pa ka retire plis pase demi pousan nan salè w. Yo ka chwazi retire mwens pase demi pousan si yo deside peye tout oswa yon pati nan kontribisyon an pou ou. Sa se yon bagay yo ka chanje, men yo dwe voye yon avi ekri ba ou alavans.

**23. Mwen panse gen yon bagay ki pa nòmal nan fason anplwayè m nan jere kontribisyon prim asirans yo. Ki sa m dwe fè**?

Si w panse yo retire twòp lajan, ou ka jwenn kontribisyon ki anplis yo sou fòm ranbousman. Si w gen rezon pou w kwè anplwayè w la pa peye prim asirans yo egzije a nan pwogram nan nan non w, sa ka fè l pi difisil pou w jwenn yon konje peye alavni lè w bezwen sa. Kèlkeswa jan sa ye, nou vle konnen -- kontakte nou nan (207) 621-5024.